(เม็กซิโกซิตี้ ปี 1966)
รูหนอนคืออะไร
คิดซะว่าเป็นประตูมิติชั่วคราว
มันทำให้เราเชื่อมต่อสองจุดในกาลอวกาศ
และให้เรากระโดดจากจุดเอไปจุดบีได้
การจะผ่านมันไป เราจะต้องสร้างอนุภาค
ที่เดินทางเร็วกว่าความเร็วแสงมาก
อนุภาคพวกนั้นเรียกว่าแทคีออน
มีทฤษฎีว่าทุกๆ 30 ปีจะเกิดรูหนอนขึ้น
เพราะการเรียงตัวของดาวเคราะห์กับโลก
และดาวที่เหลือในระบบสุริยะ
มันเจ๋งตรงไหนน่ะเหรอ
ทฤษฎีนี้จะเปิดประตูไปสู่
การเดินทางข้ามเวลา
(ข้ามเวลาของสองเรา)
วันนี้พอแค่นี้ เจอกันพรุ่งนี้จ้ะ
และจำไว้ จงเปิดใจให้กว้าง
ดอกเตอร์คะ ลองคิดเรื่องที่ฉันถามไปหรือยังคะ
ฉันเป็นผู้ช่วยให้คุณได้
ฉันแค่… ไม่แน่ใจน่ะ ฮูเลีย
อาจารย์คนอื่นๆ ก็มีผู้ช่วยกันหมด และฉันอยากอยู่ใกล้ๆ คุณ
ฉันว่างานทั้งหมดของคุณน่าทึ่งมาก ทุกอย่างที่คุณทำในมหาวิทยาลัยนี้
ขอฉันดูก่อนแล้วกันนะ
ขอบคุณค่ะ
สวัสดีค่ะ
สวัสดี เบอร์ติต้า
(เทศกาลศิลปะแห่งชาติ เม็กซิโก ปี 1966)
- สวัสดี ซานดร้า - สวัสดี
ได้ข่าวว่าของจากโซเวียตส่งมาแล้วเหรอคะ
อ๋อ เรื่องนั้นต้องถามดร.กีฮาโนน่ะ นอร่า
แต่รู้อะไรไหม ถ้าสามีคุณมาปั๊บ พวกเขาคงบอกเขาก่อนเลย
ดอกเตอร์ครับ ผมขอตัวก่อนนะ คุณต้องการอะไรหรือเปล่า
ได้ข่าวว่าของจากโซเวียตส่งมาแล้วน่ะค่ะ
เลยเดาว่าน่าจะมีตัวแปรสัญญาณของฉันด้วย
อ๋อใช่ๆ ขอโทษนะครับ
ผมลืมบอกดร.เอสควิเวลไป
แต่มันมาถึงแล้วครับ
ดร.เอสควิเวลไม่ได้เป็นคนสั่งค่ะ ฉันนี่สั่ง
และอีกอย่างนะคะ ฉันอยากได้ผู้ช่วยสอน
- มีเด็กอาสาแล้ว - ผู้ช่วยเหรอ
นี่คุณครับ
คุณได้สิ่งที่ร้องขอมาตลอดแล้ว
คือได้สอน
ไว้เราค่อยคุยกันเรื่องผู้ช่วยทีหลังนะครับ
ขอโทษนะ ที่รัก
ลูซมา!
ลูซมาเรีย!
(ผลิตในสหภาพโซเวียต)
(ห้ามเข้า เฉพาะเจ้าหน้าที่ที่ได้รับอนุญาตเท่านั้น)
มาต่อกันกับเพลงโรแมนติกดีไหมครับ
เพลงที่ไต่ขึ้นชาร์ตมา
และแน่นอนว่า ทำให้หลายๆ คนใจเต้นรัวในบ่ายวันนี้
คุณได้มาแล้ว
นี่แหละ
ไปกันเถอะ
มันได้ผล
ประตูเปิดแล้ว เฮกเตอร์
ไปกันเถอะ
ต้องยังงี้!
ใช่
- ลองทดสอบดูดีไหม - เอาสิ
ไม่
ทำไมล่ะ มันยังไม่เริ่มหมุนด้วยซ้ำ
ฉันว่าเราต้องใช้งบมากกว่านี้
คุณวางแผนจะของบเพิ่มไหม
ผมชวนดร.การ์รัสโกมากินข้าวเย็นที่บ้านวันนี้แล้ว
ทำไม เราไปพบเขาที่ออฟฟิศก็ได้นี่
ผมรู้ แต่เขาเข้ามาซักไซ้ ให้ผมแจกแจงรายการใช้งบน่ะ
ฉันทนเขาไม่ได้จริงๆ
ผมรู้ ผมเองก็ไม่ชอบ
มานี่นะ
แต่เราต้องเอาใจเขาหน่อย งบจะได้ไม่ขาดตอนไง
เราใกล้ทำสำเร็จแล้วนะ นอร่า
ใกล้แล้ว ใกล้มากๆ
เงียบแล้วจูบฉันเถอะ
เห็นไหมที่รัก
เม็กซิโกซิตี้กำลังเริ่มสร้าง โครงการรถไฟใต้ดินนะ
- จริงเหรอ - น่าจะเริ่มก่อสร้างในอีกหนึ่งปี
พวกเขาอยากจะอวดแล้วสินะ
ในที่สุดก็มีรถสาธารณะดีๆ ในเมืองที่รถติดหนักซะที
ตอนนี้เราอยู่ในอนาคตแล้วนะ
นี่ เฮกเตอร์
เราจะบอกการ์รัสโกว่ายังไง
ก็บอกที่เราทำมาไง
ใช่ แต่ครั้งนี้เราต้องเอาอะไรให้เขาดูบ้างแล้วสิ
ไม่ๆ เรายังไม่พร้อมหรอก นอร่า
- ที่รัก - ที่รัก
- ดีใจที่เธอมานะ - สวัสดี รีเบก้า
สวัสดีค่ะ เฮกเตอร์
ทำไมทำหน้าแบบนั้นน่ะ
ฉันจะใบ้ให้นะ
มันขึ้นต้นด้วย "ตอ"
และจะสิ้นสุดในอีกเก้าเดือน
ยินดีด้วยนะ
- ยินดีด้วย คุณน้องภรรยา - ขอบคุณเฮกเตอร์
และในเมื่อพวกพี่ไม่อยากมีลูก ก็จะได้เป็นคุณป้ากับคุณลุงไปตลอดกาล
และเราจะเป็นลุงป้าที่ดีที่สุดเลย
- แล้ววิเซนเต้ว่ายังไงบ้าง - ฉันยังไม่ได้บอกเขาเลย
- ฉันมาบอกพี่คนแรกเลย - เขาต้องตื่นเต้นแน่ๆ
ไว้มากินมื้อเย็นที่บ้านฉันนะ จะได้เห็นหน้าเขาตอนฉันบอก
- นะ - คืนนี้คงไม่ได้หรอก
การ์รัสโกจะมาทานมื้อค่ำที่บ้านเรา
เรื่องโครงการเหรอ ที่เป็นความลับสุดยอดน่ะเหรอ
- ใช่ - อะไรล่ะ บอกมาเลยนะ
บอกไม่ได้หรอก นโยบายมหาลัยน่ะ
โธ่
แต่เอายังงี้นะ
มื้อเย็นพรุ่งนี้ ฉันจะอบพายแอปเปิลที่เธอชอบไปให้
น้อง
เธอจะเป็นแม่ที่ดีมากแน่ๆ
ดีใจจัง
ฉันไปก่อนนะ
- บาย เฮกเตอร์ - บาย รีเบก้า
- บายจ้ะ ที่รัก - บาย ที่รัก
- ไชโย - ไชโย ดอกเตอร์
แด่วิทยาศาสตร์
- ไวน์เป็นยังไงครับ ชอบไหม - ดีมากเลย
คุณคิดยังไงกับการที่นักศึกษา อยากจะรื้อรูปปั้นอดีตประธานาธิบดีอาเลมันน่ะ
โธ่
ต้องระเบิดทิ้งนั่นแหละถึงจะทำได้
งั้นเรามาเข้าเรื่องกันเลยไหม
ดอกเตอร์ งานวิจัยของคุณเป็นยังไงบ้าง
คือว่า…
ดอกเตอร์ ผมยืนหยัดเพื่อคุณมาหลายปี
แต่มหาวิทยาลัยลงทุนกับงานวิจัยนี้ไปมหาศาล
- ใช่ครับ - ผมอยากให้คุณช่วย
ขออะไรให้ผมหน่อย
ครับดอกเตอร์ ผมซาบซึ้งใจจริงๆ นะ
ผมจะพูดกับคุณตรงๆ
- เราต้องการเวลาและเงินทุนมากกว่านี้ - ไม่ได้หรอก
นี่อยากให้ผมเส้นเลือดสมองแตกเหรอ
- ไม่เลยครับ คือ… - เรามีทฤษฎีแล้วค่ะ
ไม่สาวน้อย ไม่
มหาวิทยาลัยไม่ได้จ่ายเงินมา เพื่อที่คุณจะได้ส่งทฤษฎีมาให้ผม
ผมต้องการบันทึกงานคุณอย่างชัดเจน
เงินทุนหายไปไหนหมด
ผมเข้าใจครับ แต่เราขอแค่อีกสองสัปดาห์
ไม่นะ เป็นไปไม่ได้
ผมต้องการผลลัพธ์ ผมเองก็โดนกดดันหนักมากนะ
เมื่อเราแสดงผลงานของเราให้คุณ คุณจะได้สิ่งที่คุณต้องการ…
คุณจะได้ทำให้เม็กซิโกเป็นที่รู้จัก
คุณ ทางมหาลัย เรา
มันจะเปลี่ยนประวัติศาสตร์ของวิทยาศาสตร์ ของฟิสิกส์ไปเลย
นี่มัน… จะเปลี่ยนประวัติศาสตร์มนุษยชาติ
ใช่
ผมเคยได้รับเกียรติไปพบท่านเคนเนดี ตอนที่เขามาที่นี่กับภรรยา
พอเห็นพวกเขาอยู่ข้างกัน ผมก็เข้าใจเคล็ดลับความสำเร็จของพวกเขา
เขาดูแลเรื่องสำคัญ
ส่วนเธอเป็นคนดูแลกล้อง
และแต่ละคนก็มีหน้าที่ของตัวเอง
ถ้าคุณมีชิ้นส่วนที่ถูกต้อง แต่มันอยู่ผิดที่
ทุกอย่างก็ไม่ลงล็อก
นั่นแหละ เฮกเตอร์
นั่นแหละ
เธอโอเคไหม
นั่นแหละ
ในเมื่อคุณเอาผลลัพธ์ให้ผมดูไม่ได้
ผมก็ไม่มีทางเลือกนอกจากต้องแจ้งคณะกรรมการ ว่างานวิจัยจะจบลงแล้ว
ดอกเตอร์ครับ เราทำงานหนักมาหลายปี ได้โปรด
ดอกเตอร์คะ เราจะมีอะไรให้คุณดู ในวันพรุ่งนี้เลยค่ะ
ก็ได้ โชคดีนะครับ และขอบคุณสำหรับมื้อค่ำ ดร.เอสควิเวล
บูญูเอโล่ของภรรยาคุณเลิศรสมาก
- ใช่ไหมครับ - ขอบคุณ
ฝากทักทายคุณนายเอเร็นดิร่าด้วยนะคะ ไว้ฉันจะฝากบูญูเอโล่ไป
สวัสดีค่ะ
- ไปส่งเขาทีสิ - ขออนุญาตนะครับ
ขอบคุณ
เฮกเตอร์ เราได้คำตอบแล้ว
คำตอบอะไร
การ์รัสโก ไอ้น่ารำคาญนั่นเพิ่งบอกคำตอบเรา
เรามีชิ้นส่วนที่ถูกต้อง แต่มันอยู่ผิดที่
แล้วที่เครื่องทำงานผิดปกติ มันเกี่ยวกับน้ำในโถส้วมยังไงเหรอ
แรงคอริออลิส
ถ้าผมกดชักโครกในซีกโลกใต้
น้ำจะไหลไปทางหนึ่ง
แต่ในซีกโลกเหนือ มันจะไหล…
มาทำให้เครื่องหมุนไปในทิศทางตรงกันข้ามกัน
ส่งไขควงมาที
การ์รัสโกเขามีปัญหาอะไรเหรอ
เขามันโง่ไง
ไขควงหัวตัด
เขาน่ะโง่ แต่คุณก็ไม่ช่วยพูดเลย
อยากให้ผมเถียงเขาเหรอ
อย่าให้แผ่นปนกันล่ะ
ไม่ได้จะให้คุณไปเถียงเขา แค่ช่วยปกป้องฉันบ้าง
และไม่นะ ฉันไม่ได้ทำปนกัน
แผ่นนี้ใส่ตรงนี้
และนี่ใส่ตรงนี้
นี่…
พร้อมแล้วล่ะ
วางตัวแปรสัญญาณ
เฮกเตอร์ ประตูยังเปิดอยู่
เครื่องยังทำงานอยู่ด้วย
นอร่า
ไปเที่ยวกันไหม
- เอาสิ - มาลุยกันเลย
ประตู
เฮกเตอร์
เราจะไปอดีตหรืออนาคต
อนาคต
ไปไกลแค่ไหน
ไม่เกิน 15 นาทีนะ
สิบห้านาที
ใบพัด
ใบพัดทำงานแล้ว
ออกซิเจน
เปิดออกซิเจน
เดินเครื่อง
เต็มร้อย
แทคีออน
(แทคีออน)
กำลังสร้างแทคีออน
ระดับตัววัดสนามแม่เหล็กล่ะ
ระดับตัววัดสนามแม่เหล็กเป็นสีเขียว
พร้อม
นอร่า
คุณเป็นอัจฉริยะ
ฉันไม่อยากกลับไป
เร็วเข้า
เราจะกลับมา
นี่คืออนาคตจริงๆ
ไม่ค่ะยาย ไม่ได้มาคนเดียว พวกเธอมาด้วยกัน
นี่คือ…
คุณกับฉัน
ไม่เป็นไรใช่ไหม นอร่า
- คิดว่านะ - เหรอ
คุณล่ะ
ผมเวียนหัวมากเลย
คุณรู้สึกชาๆ ไปทั้งตัวไหม
- ค่ะๆ - คุณด้วยเหรอ
บ้ามากเลย
นอร่า เราอยู่ที่ไหนเนี่ย
ทำไม…
ทำไมเราถึงไม่ได้อยู่ในแล็บล่ะ
ขอดูหน่อยซิ
อะไร…
- ไม่นะ - เกิดอะไรขึ้น
ไม่!
- เดี๋ยวนะ คุณได้ทำอะไรหรือเปล่า - เปล่านะ
ไม่มีพลังงาน
นอร่า ตัวแปรสัญญาณน่ะ
มันไหม้หมดแล้ว
แบบนี้ไม่ถูกต้องนะ มัน…
เราเดินทางกันแค่ 15 นาทีจริงๆ
มหาวิทยาลัยควรจะ…
ที่ไหนสักแห่งแถวๆ นี้
หรือไม่ก็ถัดไปสองสามกิโลเมตร
ขึ้นอยู่กับว่า…
เราเดินทางมาอนาคตไกลแค่ไหน
เฮกเตอร์
เราคำนวณความเร็วของแทคีออนพลาดไป
เราเดินทาง…
ข้ามเวลามา
เราทำสำเร็จแล้วที่รัก เราทำสำเร็จ
- ใช่ - นอร่า เราทำได้
แล้วยังไงต่อ
อย่างแรกเลยก็…
เราต้องการตัวแปรสัญญาณใหม่
และวิเคราะห์การคำนวณเพื่อหาข้อผิดพลาด
หามหาวิทยาลัยกันก่อนดีว่า
ไปหากันเถอะ ใช่
(เลือกรูธ เชเร็ม)
(ผู้สมัครของคุณ อนาคตมาถึงแล้ว!)
แล้ว…
นี่ร้านขายของชำหรืออะไร
ทันสมัยกว่าเดิมมากเลยเนอะ
เฮกเตอร์ เราเดินทางมาอนาคตไกลแค่ไหนเนี่ย
ไม่รู้สิ มาเถอะ
สวัสดีครับ
(ดาเน เซอเคิลเค)
ขอโทษนะคะคุณ
คุณคะ
ไม่ เธอไม่ได้ยินเรา
- เธออาจมีอาการหรืออะไรสักอย่าง - เธอใส่…
รสอะไรคะ
- อะไรนะ - คือถุงยางพวกนี้มันมีหลายรสค่ะ
- มีแบบที่มีผิวสัมผัสด้วยนะคะ - ไม่
ถุง… ไม่ครับ
ผมจะมาขอซื้อต่อหน้าผู้หญิงสองคนแบบนี้ได้ยังไง
ไม่หรอกเนอะคะ
เดี๋ยวนะ รสเหรอ
ค่ะ ก็มีเชอร์รี่ สับปะรด มีรสแบล็กเบอร์รีออกมาเมื่อปีที่แล้ว
ดูสิ นอร่า
ดูสิ
เราเดินทาง…
มา 59 ปีในอนาคต
ขอโทษนะ
คุณรู้วิธีไป มหาวิทยาลัยอิสระแห่งชาติเม็กซิโกไหม
- ยูนัม - ใช่
พวกคุณขับรถมาเหรอ
ก็ไม่เชิงนะ
ทางที่ง่ายที่สุดคือไปรถไฟใต้ดิน
ด้านหลัง ไปทางซ้าย และอีกสองช่วงตึกก็ถึงสถานีค่ะ
- รถไฟใต้ดิน - ใช่
อยากเห็นชะมัด
สวัสดีค่ะ ขอบคุณนะ
ดีค่า
(ทางออก)
(มิกซ์โคอัค)
อุปกรณ์พวกนั้นคืออะไร
ทุกคนมีกันหมดเลย
บางที…
ไม่รู้สิ แต่ดูเหมือนถูกสะกดจิตเลยเนอะ
ใช่
ขอโทษนะคะ ช่วยบอกทางไปยูนัมหน่อยได้ไหม
- นั่งไปสองป้ายค่ะ - แล้วก็เปลี่ยนไปสายสีเขียว
- ขอบคุณค่ะ - สองป้ายแล้วเปลี่ยนไปสายสีเขียว
เหลือเชื่อเลย
นี่ไงล่ะ
เฮกเตอร์
นอร่า
ประธานาธิบดีอาเลมันอยู่ไหน
บอกแล้วไง
- ทุกอย่างยังเหมือนเดิมเลย - ใช่
จางไปหน่อย แต่ใช่นะ
ถ้าทุกอย่างเหมือนเดิม ห้องเก็บของก็น่าจะเปิดอยู่
ใช่ หวังว่าจะเป็นอย่างนั้นนะ
เฮกเตอร์ๆๆ
นี่มันอะไรกัน
คือ… ฝีมือพวกนักเรียนใช่ไหม
ใช่ แต่ว่า "ปิตาธิปไตยจงพินาศ" เหรอ
(ปิตาธิปไตยจงพินาศ)
ปิตาธิปไตยจากที่ไหนล่ะ
- ผมจะไปรู้ได้ยังไงล่ะ ดอกเตอร์ - ไปกันเถอะ
- เปิดได้ไหม - รอเดี๋ยวนะ
ได้ละ
เชิญเลย
(มาสเตอร์คลาส - วิธีทำพอดแคสต์)
เฮกเตอร์ นี่ไม่ใช่ห้องเก็บของภาคฟิสิกส์แล้ว
ไม่ต้องสงสัยเลย
ดูเหมือนคณะสถาปัตย์นะ
เราจะไปหาตัวแปรสัญญาณจากไหน
ไม่รู้สิ อาจจะอยู่… ข้างบน
"ห้ามสูบบุหรี่" เหรอ
พวกนั้นมันมีปัญหาอะไรกับการสูบบุหรี่
- นี่ คุณผู้หญิง - เฮกเตอร์
- เอากลับคืนที่เลยค่ะ - สวัสดีค่ะ
- สวัสดีครับ - สวัสดี
พวกคุณมาทำอะไรที่นี่ครับ
เราไม่ได้ขโมยครับ คุณตำรวจ
เพราะขโมยไม่ได้มากกว่า
บอกพวกเขาสิว่าเรากำลังหาห้องเก็บภาคฟิสิกส์
เรากำลังหา… โอเค
คุณตำรวจครับ ความจริงคือเราทำงานที่นี่
ผมดร.เอสควิเวล นี่ดร.เซร์บันเตส
พาเราไปหาคณบดีสิ เขารู้จักเราดี
- ค่ะ - คณบดี
"ดอกเตอร์"
แหงแหละ
เป็นลูกจ้างมหาวิทยาลัย แต่มีแค่บัตรประชาชน
จากปี 1966
ผูกหูกระต่ายเป็นลิตเติลแดร็กคูล่าน่าเอ็นดูเชียว
- ลิตเติลอะไรนะ - ใช่สิ ไม่รู้จักลิตเติลแดร็กคูล่าเหรอ
ลิตเติลแดร็กคูล่าคืออะไร
ให้ตาย นี่ไปอยู่ในกะลาไหนมาเนี่ย
เรามาจากปี 1966
ไทม์แมชชีนของเราพัง
และพลาดพาเรามายังปี 2025
เราแค่ต้องการตัวแปรสัญญาณอันใหม่ เพื่อซ่อมให้มันกลับมาใช้งานได้
ตรวจดูให้เรียบร้อย แล้วก็ย้อนเวลากลับไป แค่นั้นเอง
นั่งลง พ่อหนุ่ม
ขอเครื่องตรวจสารพิษหน่อยไป
- เครื่องตรวจสารพิษเหรอ - พิษวิทยาเหรอ
- เราไม่ได้ติดยานะ คุณตำรวจ - นั่งลง
คุณคะ สวัสดีค่ะ
อรุณสวัสดิ์ค่ะ
กลับไปได้แล้วล่ะค่ะ
อรุณสวัสดิ์
- ขอตัวก่อนนะคะ - เธอก็ด้วย ไปรอข้างนอก
ว่าแล้วเชียว
ทั้งสองคน
เดินทางผ่านรูหนอน
- ใช่ - เหลือเชื่อ
ใช่ เป๊ะเลย
ขอโทษนะ แต่…
คุณเป็นใคร
ฮูเลีย บียัลบา
เป็นลูกศิษย์คุณค่ะ
ตอนนี้ฉันเป็นคณบดีของมหาวิทยาลัยนี้
- ฮูเลีย นักเรียนฉันเอง - ใช่ค่ะ
- ยัยหนู - ค่ะ
คณบดีเหรอ
ฮูเลีย
ว่าแล้วว่าเธอต้องไปได้ไกลแน่ ฮูเลีย
อาจไม่ไกลเท่าคุณนะคะ
ฉันรู้ว่าคุณสองคนเดินทางข้ามเวลา
ฉันบอกทุกคนแล้ว
แต่ไม่มีใครเชื่อฉัน
พูดอะไรคะ หนูเชื่อคุณมาตลอด
นี่คืออลอนดร้า
หลานสาวคุณ
หนึ่งในนักเรียนดีเด่นของคณะเลยค่ะ
สงสัยจะเพราะดีเอ็นเอนะ
- นี่เธอคือลูกของ… - ลูกใครจ๊ะ
ของเบ็คกี้ค่ะ
รีเบก้าเป็นยายหนูเอง
- แน่แหละ - รีเบก้า
รีเบก้ามีลูกสาว
สาวสาวสาว
ดีจังเลย
หนูคิดว่าจะไม่มีวันเจอดร.นอร่าคนเก่งซะแล้ว
คุณยายของหนู
หนูเรียนฟิสิกส์ก็เพราะคุณ
- จริงเหรอ - ค่ะ
- ดูจมูกน่ารักนั่นสิ - เหรอคะ
ก็ดีใจที่ทุกคนได้ทำความรู้จักกันแล้วนะ
- และเราก็เข้าใจเหตุการณ์ตอนนี้กันแล้ว - ใช่
ฮูเลีย คณบดี เราต้องการให้คุณช่วย
ประตูที่เราผ่านมายังเปิดอยู่ แต่มันอาจจะปิดลงได้ทุกเมื่อ
อาจจะอีกไม่กี่วันหรือไม่กี่ชั่วโมง
เราไม่มีทางรู้แน่ จนกว่าจะจัดการให้เครื่องกลับมาทำงานได้
ตรวจดูเครื่องยนต์ทั้งหมด ดูว่ามีอะไรเสียหายไหม ซ่อมมัน
และวิเคราะห์การคำนวณของเราที่ผิดพลาดไป
คุณอยากกลับไปเหรอคะ
มันสำคัญมากๆ
ที่การมาที่นี่ของคุณจะต้องเป็นความลับสุดยอด
อย่างน้อยก็จนกว่า เราจะหาทางอธิบายและให้เหตุผลมันได้
โลกเปลี่ยนไปแล้ว
เทคโนโลยีก็ไปไกลในแบบที่เราไม่เคยคิดมาก่อน
- เราจะเริ่มจากตรงไหนดี - ใช่
ประตูเปิดแล้ว
- แม่ หนูกลับมาแล้ว - มาแล้วจ้ะ
หนูพาใครบางคนมาหาด้วย
เฮกเตอร์
- อรุณสวัสดิ์ - สวัสดีค่ะ สบายดีไหม
และ… นอร่า
สวัสดี นอร่า
ฉันเป็นป้าเธอ
เอ่อ อะไรนะ
ฝั่งพ่อฉันเหรอคะ ยังไง
เธอ…
เธอหน้าเหมือนแม่เลยนะ
ฉันไม่เข้าใจ
ไม่
ป้านอร่าเหรอ
ใช่
มันคือปาฏิหาริย์
- สูตรพิเศษของบ้าน - พายแอปเปิลชื่อดัง
ใช่แล้ว มันคือตำนานเลยนะคะป้า
- เรากินกันตลอดเลยเนอะ - ใช่
ฉันเจอสูตรในตำราอาหารเก่าของแม่และ…
นี่ค่ะ
- ขอบคุณ - ทำไมแม่เธอไม่สอนเธออบมันล่ะ
เขารู้สูตรขึ้นใจเลยนะ
นี่เขายังอยู่บ้านเดิมอยู่ไหม ฉันอยากไปเจอน่ะ
แม่…
เสียไปหลังจากป้าหายไปไม่นานค่ะ
หลังจากฉันเกิด
อะไร ได้ยังไง
อุบัติเหตุทางรถยนต์ค่ะ
แม่เดินทางตามหาป้าไปทั่วทุกที่
ไม่นะ
เฮกเตอร์ เราต้องกลับไป
ถ้าเขาไม่ตามหาฉัน เขาก็จะไม่ตาย
ไม่ อย่าคิดแบบนั้นสิคะ ไม่มีใครคิดแบบนั้นหรอก
แล้วการเปลี่ยนเรื่องนั้น คงทำให้ทุกอย่างผิดเพี้ยนไปด้วย
ทำไมเราไม่ไป… พักกันหน่อยล่ะ
เราจะไปเตรียมห้องนอนแขกให้นะ
- ค่ะแม่ - ไม่จำเป็นหรอก รีเบก้า
คณบดีฮูเลียจัดที่ให้เราแล้ว
ตาคะ คุณไม่มีใครให้ไปเจอเหรอ
ไม่มีใครที่อยากเจอเหรอคะ
ฉันเป็นลูกคนเดียวน่ะ อลอนดร้า
นอร่าเป็นครอบครัวเดียวที่ฉันมี
นี่
เป็นไงบ้าง
ผมดูเป็นยังไง
- ดูดี - เหรอ
แต่… แปลกๆ เนอะ
ฉันรู้สึกว่า…
กางเกงมันสั้นมากเลย
แต่ถ้าใส่ให้มันยาวตามปกติ ดูนะ
ก็จะเห็นกางเกงในผม
ขอดูหน่อย
ฉันว่าแบบนี้ดีกว่านะ ใช่
ขอเห็นข้อเท้าดีกว่าเห็นกางเกงใน
- เพอร์เฟกต์เลย - แล้วฉันล่ะ
ช่วยดูหน่อย
ว้าว พวกเขาไม่มีชุดไซซ์คุณเหรอ
- นี่แหละไซซ์ฉัน - งั้นเหรอ
คุณสวยมากเลย
แต่ผมคงนั่งคิดทั้งวัน ว่าคุณแต่งตัวเป็นผู้ชาย
มีอะไรให้ทำความเข้าใจเยอะเลย
ใช่ ผมรู้
เห็นทีวีเล็กๆ นั่นไหม
ดูเหมือนของที่ทุกคนถืออยู่เลย
- ใช่ แต่เจ้าเครื่องนี้มันใหญ่กว่า - ใช่ ผมก็ว่างั้น
- มันทำงานยังไงนะ - ไม่รู้เลย เห็นคนอื่นกดขึ้นๆ ลงๆ
ลองเคาะตรงนั้นดู
ที่รัก ขยับก้นสิ เราเต้นรำกันในงานเลี้ยง
เราโหดและตอนนี้เราอยู่ที่นี่แล้ว
เราเป็นจุดสนใจ
ฉันอยู่ตัวคนเดียวและไม่สุงสิงกับพวกกระจอก
ใช่เลยที่รัก ส่ายก้นให้ฉันดูที
ให้ฉันนะที่รัก ส่ายก้นให้ฉันดูที
เธอตกหลุมรักคนละตินอย่างฉัน
ฉันอยู่บนถนนที่ฉันรู้สึก…
- อือ ปิดไปดีกว่าเนอะ - ใช่
โอเค
กลอนเพราะนะ
แต่ความเงียบมันเพราะกว่า
มันไม่เคยตกยุคเลย
ตึกอะพาร์ตเมนต์เยอะมาก
ดูเหมือนเมืองนี้จะเติบโตแนวตั้งได้อย่างเดียว
เฮกเตอร์
ฉันแค่ไม่อยากเชื่อเลยว่า… เราอยู่ในอนาคต
ไอโอดีน
ลิเวอร์มอเรียม
ยูเรเนียม
และฉันรักคุณ
เหรอ
อยากรู้จังว่ามันรู้สึกยังไง
ถ้าได้ร่วมรัก… ในอนาคต
- อรุณสวัสดิ์ - อรุณสวัสดิ์
เอกสารที่อยู่ตรงหน้าคุณ เป็นความลับสุดยอดและห้ามเผยแพร่เด็ดขาด
ได้โปรดอย่าแบ่งปันให้ใครทั้งนั้น
ขอโทษนะ แต่ผมไม่ค่อยเข้าใจน่ะ
ผมทุ่มเททั้งชีวิตศึกษาทฤษฎีกาลอวกาศ
และทั้งหมดนั้นพิสูจน์ได้ ด้วยการที่คุณสองคนมานั่งตรงนี้
อย่างที่คณบดีบอกไป เราต้องเก็บเรื่องนี้เป็นความลับสุดยอด
อย่างน้อยก็จนกว่าเราจะเข้าใจ ผลกระทบต่อมนุษยชาติ
ดอกเตอร์ เราถูกเรียกตัวมา ช่วยซ่อมเครื่องของพวกเขา
- ใช่ค่ะ - เราตกลงแล้วว่าจะทำตามนั้น
แต่เราถกกันเรื่องปฏิทรรศน์ก่อนสักครู่ได้ไหม
จะเกิดผลอะไรตามมาบ้าง ถ้าพวกเขาย้อนเวลาไปอดีต
มันจะไม่กระทบกับปัจจุบันที่เราอยู่ในตอนนี้เหรอ
เขาพูดได้ถูกต้องนะ
- ขออนุญาตนะครับ ดอกเตอร์ - เชิญค่ะ
เราเดินทางมายังอนาคตแล้ว อย่างที่ทุกท่านเห็นในตอนนี้
ตอนนี้การเดินทางสู่อดีตยังคงเป็นสมมติฐาน
และด้วยเหตุนี้ มันจึงมาพร้อมกับความเสี่ยง และน่าจะมีเรื่องประหลาดใจ
แต่ทฤษฎี…
ทฤษฎีของเรานั้นบอกถึงสิ่งที่สำคัญที่สุด
คือการระบุเวลากลับแบบเจาะจง
ตัวนับแอนะล็อกของเราล้มเหลว
แต่ด้วยเทคโนโลยีปัจจุบัน นั่นคงไม่ใช่ปัญหา
เราถึงได้เดินทางกันมาอนาคต 59 ปี แทนที่จะเป็น 15 นาที
ทุกอย่างอยู่ในรายงานตรงหน้าคุณแล้ว
ใช่แล้วค่ะ
ดอกเตอร์ คุณว่าขั้นตอนต่อไปคืออะไรคะ
มันก็…
- คือการทำให้เครื่องกลับมาทำงาน - ใช่
หาส่วนประกอบที่จะใช้กับเทคโนโลยีนี้ได้
รวมทั้งความรู้และการสนับสนุนของพวกคุณ
เราต้องรีบวัดพลังแม่เหล็กที่มีอยู่
เพื่อยืนยันว่ารูหนอนยังเปิดอยู่ เพื่อให้เราเดินทางข้ามเวลาได้
ถ้ามันปิดไปแล้ว เราคงต้องรออีก 30 ปี ถึงจะกลับไปได้
โรเฮลิโอ เชิญค่ะ
เราจะให้มือถือคุณคนละเครื่อง
แลกเปลี่ยนข้อมูลติดต่อ
และเตรียมพร้อมสำหรับทุกสิ่ง ที่ดอกเตอร์ต้องการตลอด 24 ชั่วโมง
ถ้าทุกคนเห็นด้วย ฉันจะขอให้ทางสถาบัน
ยอมให้คุณหยุดงานวิจัยปัจจุบันของคุณก่อน
และอุทิศตนเพื่องานนี้เต็มที่
ทีนี้มาจัดตารางงานกันนะคะ
ขอโทษนะครับ
มันใช้ยังไงน่ะ
มันคือจอทัชสกรีน ช่วยทีนะ อลอนดร้า
อันนี้ใช้ไม่ได้ มัน…
แบบนี้ค่ะ ดูนะ
กดปุ่มนี้แล้วกดค้างไว้
ส่วนคุณก็ปุ่มนั้น
มันคือทัชสกรีนที่ใช้เซมิคอนดักเตอร์พวกนี้
และเมื่อคุณสัมผัสมัน มันจะปิด
วิเศษสุด
นี่คืออนาคตจริงๆ
เฮกเตอร์ คุณเจ้าใจไหมว่าอินเทอร์เน็ตคืออะไร
อืม อ่านในอินเทอร์เน็ตแล้ว มันบอกว่ามันคือเครือข่าย
ของคอมพิวเตอร์ที่เชื่อมต่อกันทั่วโลก เพื่อแบ่งปันข้อมูล
เชื่อมต่อผ่านระบบไร้สาย และเครือข่ายคลื่นความถี่วิทยุ 2.4
ให้ตาย
และสูงสุดห้ากิกะเฮิร์ตซ์
กิกะเฮิร์ตซ์เหรอ
คลื่นมันต้องอยู่ทุกแห่งในคราวเดียว
ทุกหนทุกแห่ง
ที่นี่แตกต่างกันอย่างสิ้นเชิงเลย
ผมชอบความวุ่นวายมากกว่า มันโรแมนติกกว่า
จอเล็กๆ พวกนี้ทำผมทำตัวไม่ถูกน่ะ
น่าทึ่งดีนะที่ข้อมูลจำนวนมากแบบนั้น จะยัดลงในเครื่องเล็กๆ นี้ได้
ทำไมไม่ใช้ของคุณล่ะ
ตาคะ ยายคะ ตัวแปรสัญญาณค่ะ
- ไม่ใช่ของรัสเซียแล้วเหรอ - รัสเซียเหรอคะ
ของจีนค่ะ ทางมหาวิทยาลัย ซื้อมาจากเรพับลิกาเดลซัลวาดอร์
ถนนน่ะค่ะ
อยู่ในเมือง
ดอกเตอร์คะ เหมือนว่า การเชื่อมต่อไฟฟ้าทั้งหมดจะเสถียรนะคะ
เยี่ยมเลย
เครื่องมือทุกอย่างใช้งานได้
ใบพัดก็หมุนเป็นจังหวะด้วย
ขอดูหน่อย
ไหนดูซิ
ระดับแม่เหล็กกำลังลดลง
ประตูอาจจะปิดได้ทุกเมื่อ
เครื่องมือก็ใช้งานได้ เข็มขยับ แต่…
มันไม่ได้สร้างแทคีออน
เป็นไปได้ยังไงนะ
เครื่องยังทำงานอยู่
เราตรวจสอบเครื่องสร้างแทคีออน ไปสี่ครั้งแล้ว แต่…
ไม่แน่ใจว่าทำไมมันถึงไม่สร้างแทคีออนน่ะ
ดอกเตอร์ คุณต้องพักหน่อยนะ
นี่
- ชน - ชนค่ะ ดอกเตอร์สุดหล่อ
อร่อยจัง
มันมาจากยุคเรานะ
ไม่นะ
ผมชอบดวงตาสวยๆ ของคุณไม่เปลี่ยนเลย นอร่า
ไม่เปลี่ยน
เงียบแล้วจูบฉันเถอะ
พวกคุณสองคนตั้งใจทำงานกันมากสินะ
- สวัสดี - สวัสดี
สวัสดี อลอนดร้า
- เป็นยังไงบ้างคะ - เอ่อ…
ไม่ดีเลย
นี่ก็ดึกแล้ว คุณต้องพักผ่อนนะ
ให้แว้นไปส่งบ้านไหมคะ
อะไรนะ
อร่อยจัง
ขับรถไปส่ง หนูไปส่งพวกคุณที่บ้านได้
แว้นไปส่ง
ไม่เป็นไรจ้ะ ที่รัก
เราจะอยู่ทำงานต่ออีกหน่อย
ได้ค่ะ
งั้นเจอกันพรุ่งนี้นะคะ
ได้เลย ขอบคุณ
ขอบคุณค่ะ
ลาก่อน
คือยังงี้นะคะ
เพื่อนชวนหนูไปดื่มเบียร์ที่บ้านเธอ
มันจะสนุก คุณจะได้ผ่อนคลาย
คุณจะได้สนุกกัน
ถือเป็นงานภาคสนามนะ คุณต้องลองใช้ชีวิตในอนาคตดูไง
จัดไป
- จัดไป - อะไรนะ
ภาษาใหม่ ตามให้ทันสิ นอร่า
ดีมากค่ะ คุณตา
คุณจะมาไหม
งั้นฉันจะจัดไปด้วยนะ
โอเค ไชโย
อย่าทำอะไรแปลกๆ นะคะ
หนูไม่อยากให้คนรู้ว่าพวกคุณมาจากยุค 60
นะคะ
- อลอนดร้า - ไง
- นึกว่าเธอจะไม่มาซะแล้ว - ฉันมาตลอดแหละ
แล้วพี่ผู้ใหญ่สองคนนั้นคือใครน่ะ
พวกเขาเป็นลุงกับป้าของฉันเอง
นับถือเมนโนนิเตส
อะไรนะ
ก็แบบทำชีสเองอะไรงี้
แล้วพอออกจากชุมชนแล้ว ทุกอย่างก็แปลกตาไปหมดน่ะ
- เริ่มเลยไหม - เอาสิ
ปาโลมาเหรอ
ไม่ค่ะ ฉันชื่อนอร่า
ยินดีที่ได้รู้จัก
ยินดีที่ได้รู้จักค่ะ
ฉันเห็นนะจ๊ะ อีนี่
โอ๊ยแก
หมอนั่นน่ะชอบเป็นฝ่ายรุก ไม่ชอบโดนรุก
- ทายซิว่าฉันไปนัวกับใครมา - ใครอีกล่ะ
ปาโบล
คนที่แกไปแซ่บมาทีโคโรน่าเหรอ
แล้วเดนิสล่ะ
ยัยนั่นไม่รู้ว่าตัวเองต้องการอะไร
คือฉันไม่รู้ว่าเธอจริงจังไหม หรือเป็นแค่ตัวเลือก
แกช่วยเลือกทีได้ปะ จะชอบผู้ชายหรือผู้หญิง
ฉันไม่เลือกคนจากเพศ ฉันเลือกจากความรัก ฉันไม่เลือกปฏิบัติจ้ะ
เออ ฉันก็เหมือนกัน
แล้วคุณล่ะคะ
เลือกปฏิบัติหรือเปล่า
ฉันเหรอ
เรื่อง…
ล้อเล่นน่า
มุกเฉยๆ ค่ะ ดื่มเร็ว!
ชน!
หมดแก้ว!
พวกเธอเต้นด้วยกันน่ะ เห็นไหม
เธอก็เต้นแบบนั้นเหรอ
- ก็แล้วแต่เพลงค่ะ - อย่าไปเต้นแบบนั้นนะ
- ทำไมล่ะ - ไม่เอา
ตอนนี้ทุกอย่างเปลี่ยนไปมากเลย
สมัยฉันนะ ฉันออกไปปาร์ตี้คนเดียวไม่ได้ด้วยซ้ำ
ฉันต้องไปกับเฮกเตอร์ตลอด
หรือญาติผู้ชาย
หรือพ่อ
ต้องมีผู้ดูแลน่ะ ทุกครั้ง
ดูสาวๆ พวกนั้นสิ
ดื่มเหล้าไม่หยุด สูบบุหรี่ควันโขมง
และพวกเธอไม่เลือกปฏิบัติด้วย
ก็…
ดูพวกเธอสิ
พวกเธอดูมีความสุข
และพวกเธอก็มาคนเดียว
ไม่ค่ะยาย ไม่ได้มาคนเดียว
พวกเธอมาด้วยกัน
เฮกเตอร์
ฉันอดคิดไม่ได้เลย ว่าจะเกิดอะไรขึ้นถ้าเรากลับไปไม่ได้น่ะ
เราได้กลับแน่
ผมรู้ดี
พอเราได้กลับไป
เราจะกลับไปยังสถานที่ และเวลาเดิมกับที่เราจากมา
ทุกอย่างจะเหมือนเดิม
ผมรู้เพราะความรักของเราเป็นแบบนั้น
แข็งแกร่งในอดีต
แข็งแกร่งในอนาคต
มัน… ทั่วทุกแห่งหน
มันอยู่ทุกที่
ผมก็รอให้คุณบอกให้เงียบแล้วจูบคุณ แต่คุณกลับเงียบแฮะ
- มันอยู่ทุกหนทุกแห่ง - ใช่
เหมือนกับอินเทอร์เน็ตเลย เฮกเตอร์
นั่นเป็นสิ่งเดียวที่เปลี่ยนไป
- คลื่นของ… - คลื่น
คลื่นความถี่ห้ากิกะเฮิร์ตซ์
- ใช่เลย - นอร่า
- นั่นแหละที่ทำให้เครื่องรวน - เครื่องจักร…
- ทีนี้ก็เงียบแล้วจูบฉันเถอะ - ได้สิ
นั่นคือสิ่งที่เราต้องการ
ดอกเตอร์ คุณเรียกมันว่าอะไรนะ
- เครื่องรบกวนสัญญาณ - เครื่องรบกวน
ช่างวิศวกรกำลังจัดการอยู่ค่ะ
ว้าว ดอกเตอร์
ขอบคุณที่ทำให้ผมจำได้ว่าทำไมถึงรักฟิสิกส์
ความสามารถในการปรับตัวเข้ากับตัวแปร คือความแตกต่างระหว่างพรสวรรค์…
กับอัจฉริยะ
ฉันต้องไปแล้วล่ะ
เริ่มกันเลยดีกว่า ตั้งใจทำงานนะคะ
ดอกเตอร์ ถ้าเครื่องใช้งานได้แล้ว บอกฉันทันทีเลยนะคะ
- ได้เลย ฮูเลีย ขอบคุณมาก - ขอบคุณครับ ดอกเตอร์
- มากระตุ้นทีมวิศวกรกันดีกว่า - ได้เลย
ดอกเตอร์ ช่วยมาดูแบตเตอรี่หน่อยไหมครับ
- ได้สิ - ฉันต้องไปเข้าเรียนแล้ว
- ขอบคุณครับ - บาย
- เจอกันค่ะ
- บาย - ขอบคุณครับ
มีอะไรเหรอ
รู้ใช่ไหมว่าผมชอบเห็นคุณเปล่งประกาย
แต่มันรู้สึกแย่มาก
มันเหมือน…
ทั้งหมดนี่เป็นสิ่งประดิษฐ์ของคุณ และผมเป็นแค่ผู้ช่วยน่ะ
เฮกเตอร์ พวกเขาอาจคิดแบบนั้น แต่มันไม่สำคัญหรอก
นี่น่ะ
คือคุณกับฉัน
ผมรู้
นอร่า
ประตูกำลังจะปิด
หวังว่าทีมวิศวกรจะใช้เวลา ทำเครื่องรบกวนสัญญาณไม่นานนักนะ
พวกวิศวกรน่ะเนิร์ดสุดๆ เดี๋ยววันนี้พรุ่งนี้ก็คงทำเสร็จแล้ว
ฉันก็หวังอย่างนั้น
นี่ คุณคิดยังไงกับอันนี้คะ
อะไรเหรอ
ดูสิ มันโผล่มาแบบนี้
ถ้าคุณไม่ชอบคนนั้น ก็เลื่อนไปต่อ
ต่อไป ต่อไป ต่อไปเรื่อยๆ
ดีเลยนะ
สมัยนี้คนแต่งงานกันแบบนี้เหรอ
ไม่ได้แต่งงาน ไม่
แต่งงานกันมันผิดตรงไหนเหรอ
ก็เหมือนทิ้งหน้าที่การงาน และเป้าหมายการเงินไปเพื่อคนหนึ่งคนน่ะค่ะ
หรือหลายคน ถ้ามีลูกด้วย
โอเค แต่การแต่งงานก็มีข้อดีเหมือนกันนะ
มิตรภาพ ความปลอดภัย ความมั่นคง
อีกอย่าง การแต่งงานมาพร้อมกับ…
กับสิ่งนั้น
ก็จริงค่ะ แต่ว่าไม่ต้องแต่งงานก็มีได้นะคะ ยาย
ใช่ ฉันหมายถึง…
เป็นไปได้แน่นอน แต่ไม่ใช่…
เชื่อหนูสิ เป็นไปได้แน่นอน
สาวน้อย อะไรเนี่ย
หนูเป็นเด็กเรียบร้อยจะตาย
ใส่แว่นตาด้วย
ยายคะ คือความคิดพวกนั้นมันเปลี่ยนไปแล้ว
คุณก็เริ่มทิ้งๆ มันไปบ้างดีกว่า
แล้วคนก็ไม่ได้มีอะไรกันเพื่อตั้งท้องอย่างเดียวนะ
แต่เพื่อความสนุกด้วย
ใช่ ฉันรู้
ก็…
ก็ดีนะ
โอเค หนูจะถามอะไรหน่อย
คุณต้องตอบอย่างตรงไปตรงมาและรวดเร็ว
ก็ได้
ยายเคยช่วยตัวเองไหม
- อะไรนะ - เร็วสิคะ
- เร็วๆ - ถามอะไรกันเนี่ย
- ขอทีเถอะ - เร็วสิคะ
- อะไร ช่วยแล้วมือจะมีขนงอกเหรอ - อลอนดร้า!
- อย่านะ! - ยายคะ
นี่ไม่ใช่หัวข้อที่เธอควรถาม…
- คุณพูดถึงมันไม่ได้ด้วยซ้ำอะ - ไม่ คือ… ไม่นะ!
ไม่นะ สาวน้อย
ไม่
หนูจะพาคุณไปร้านเซ็กซ์ช็อป
ให้ตายสิ
นอร่า คุณลองแปรงสีฟันไฟฟ้าหรือยัง
มันเป็นของโปรดของผมใน…
นอร่า ความสวยของคุณมัน…
เหมือนการกระจายสีของแสงหักเห
ไม่ มันเหมือนระเบิดของเควซาร์ที่…
เฮกเตอร์
คุณชอบหรือไม่ชอบ
รักเลยล่ะ
เดี๋ยว
ดูสิว่าฉันซื้ออะไรมาอีก
คุณซื้อถุงยางมา
ไม่ใช่แค่ถุงยาง
ถุงยางพวกนี้มีวงแหวนสั่นด้วย
ตัวนี้เป็นไวเบรเตอร์ไร้สายแบบพกพา
และฉันชอบอันนี้
สเปรย์ชะลอการหลั่ง…
คุณซื้อสเปรย์ชะลอการหลั่งมาทำไม นอร่า
หมายความว่ายังไง เฮกเตอร์
อลอนดร้าเห็นคุณซื้อของพวกนี้เหรอ
ใช่
แกเป็นคนพาฉันไปร้านเซ็กซ์ช็อปเอง
คุณไปซ่องมาเหรอ
ซ่องเหรอ
ไม่ใช่นะ
มันคือร้านค้า
แล้วฉันก็… ซื้อนี่ให้คุณจากที่นี่แหละ
ทำไมคุณถึงไปคุยเรื่องเซ็กซ์กับคนอื่น นอกจากผมล่ะ
เป็นไงบ้างคะ นอร่า
คุณรู้สึกยังไง
ก็ดี
คิดว่านะ
คิดยังไงกับยุคนี้คะ
มีความก้าวหน้าทางวิทยาศาสตร์อย่างมาก
เทคโนโลยีเฉพาะทาง
- ฉันไม่เคยคิดเลยว่า… - นั่งก่อนเถอะค่ะ
เปล่า ฉันไม่ได้ถามความเห็นของคุณ ในฐานะนักวิทยาศาสตร์
ฉันอยากรู้ว่าคุณรู้สึกยังไงในฐานะผู้หญิง
ฉันชินกับที่ที่จากมา จนทำความเข้าใจยุคใหม่นี้ได้ลำบาก
ใช่ คงลำบากน่าดู
แต่การเป็นผู้หญิงในยุคนี้ มันสบายกว่าในยุค 60 มากนะคะ
ยิ่งเป็นนักวิทยาศาสตร์ด้วย
นี่ สมองคุณกระปรี้ประเปร่า เฉียบคม และคิดอะไรหลายเรื่อง จนฉันคิดว่า…
ถ้าคุณเข้าร่วมการประชุมพรุ่งนี้ก็คงจะดี
ประชุมเหรอ
แต่เราจะเก็บเรื่องเดินทางข้ามเวลา เป็นความลับไม่ใช่เหรอ
เราไม่ต้องบอกก็ได้นี่คะว่าคุณมาจากไหน
ฉันแค่อยากให้คุณแบ่งปันงานวิจัยของคุณ
มอบของขวัญให้เรา เป็นสติปัญญาอันเหลือเชื่อของคุณ
ถือเป็นเกียรติอย่างยิ่งเลย
ฉันจะถามเฮกเตอร์ดูว่าเขาอยากพูดไหมนะ
ไม่ ในกรณีนี้…
เราขอให้คุณมาร่วมคนเดียว ไม่ใช่คุณเฮกเตอร์
คือมันเป็นการประชุมที่จัดขึ้น เนื่องในโอกาสแปดเอ็ม
ถ้าจัดตอนแปดโมงก็คงไม่ค่อยมีใครมาร่วมมั้งคะ
ไม่ใช่ค่ะ นอร่า วันที่ 8 มีนาคม
วันสตรีสากล
มีวันสตรีสากลด้วยเหรอคะ
ตอนนี้มีแล้วค่ะ
ก็…
ก็คือ…
ฉันจะพูดอะไรกับผู้หญิงดีล่ะ ฮูเลีย คือ…
ฉันคือเสียงจากอดีต
ไม่ นอร่า
แม้มันจะอธิบายยากและเข้าใจลำบาก
คุณคือเสียงแห่งอนาคต
วันนี้ฉันเจอฮูเลียที่มหาลัย
เธอบอกฉันเรื่องงานประชุม
งานประชุมเหรอ
พูดถึงสิ่งประดิษฐ์ลับสุดยอดของเราเหรอ
เปล่า
ไปพูดเรื่องทฤษฎีของเรา
- ผมไม่ค่อยชอบนะ ผมไม่เอาด้วยหรอก - ไม่ต้องห่วงค่ะ
เธอชวนแค่ฉันน่ะ
แค่คุณเหรอ
เธอบอกว่าทางคณะจัดงานนี้ ในโอกาสแปดเอ็ม
วันสตรีสากล
วันสตรีสากลเหรอ
แล้วมีวันบุรุษสากลไหม
อลอนดร้าบอกว่า วันอื่นๆ ก็คือวันบุรุษสากลอยู่แล้ว
นอร่า คุณไม่สังเกตเหรอ
ทุกคนมองผมเป็นแค่ผู้ช่วยคุณ
ไม่ ฉันไม่เคยพูดอะไรแบบนั้นนะ
ฉันไม่รู้หรอก ก็ฉันไม่ได้รับอนุญาตให้มีผู้ช่วยไง
เรื่องนั้นผมไม่เกี่ยวนะ
แต่ในตอนนี้ที่นี่ คุณไม่ปกป้องผมเลย
ปกป้องคุณเหรอ
ถ้ามันกวนใจคุณขนาดนั้น ก็ไปคุยกับฮูเลียให้เอาคุณเข้าประชุมด้วยสิ
แบบที่ฉันต้องทำในยุคเราไง
นั่นแหละประเด็นผม นอร่า
คนที่นี่เขามอง…
คนละแบบ
ตาพวกเขามองเห็นอย่างอื่น เข้าใจไหม
แต่การได้มองอย่างอื่นดูบ้าง ก็คงไม่เป็นไรมั้ง
คุณต้องพูดแบบนี้อยู่แล้วแหละ
คุณมีอคติเพราะสถานการณ์ตอนนี้ มันเอื้อประโยชน์กับคุณ
ถ้าคุณมองแบบนี้จนคุ้นชินแล้ว จะต้องเป็นเรื่องพลาดแน่
เพราะพอเรากลับไปยุค 60
เราจะมองอะไรๆ ไม่ชัดเจนอีกต่อไป
เฮกเตอร์ วันนี้แหละคือวันที่…
ฉันเห็นทุกอย่างชัดเจนกว่าวันไหนๆ
สวัสดีค่ะทุกท่าน
ขอบคุณคณะวิทยาศาสตร์ ที่ให้เกียรติฉันมาเปิดเวทีประชุม
นักวิทยาศาสตร์หญิงผู้พลิกโฉมฟิสิกส์
เพื่อฉลองวันสตรีสากล
การประชุมวาระแรกจะนำเสนอโดย ดร.นอร่า เซร์บันเตส
ผู้มาจากแดนไกล เพื่อแบ่งปันงานวิจัยที่สำคัญของเธอค่ะ
ขอบคุณค่ะ ดอกเตอร์
(การประชุมแปดเอ็ม นักวิทยาศาสตร์หญิงผู้พลิกโฉมฟิสิกส์)
ขอพูดอะไรนิดนะ
ขอพูดนิดนึงครับ ฮูเลีย
เขาทำอะไรเนี่ย
สวัสดีครับทุกท่าน
ผมอยากเสนอความคิด เพื่อเป็นเกียรติแก่วันสตรีสากล
"จงมีเมตตา
แต่อย่ากระจอก"
"จงมีเกียรติ แต่อย่าเย่อหยิ่ง"
"จงหัวเราะ แต่อย่าส่งเสียงดัง"
"จงมอง แต่มองอย่างสุภาพ"
"จงอ่อนโยน แต่อย่าโอนอ่อน"
"จงมีความสุข แต่อย่าทำตัวไร้สาระ"
"จงพูด แต่อย่าพูดพล่อย"
"จงเป็นผู้หญิง
ไม่ใช่ตุ๊กตา"
ยินดีด้วยสาวน้อย
ขอบคุณ
ขอบคุณมากครับ
เวลาและอายุไม่ได้ถูกมองข้าม
ตอนที่คณะฟิสิกส์ก่อตั้งเมื่อราวปี 1938
หอประชุมนี้ยังไม่มีอยู่จริงด้วยซ้ำ
ตรงที่เคยมีต้นศรีตรังก็กลายเป็นโรงพละ
และสักวันหนึ่ง ที่นี่อาจจะไม่มีอยู่เช่นกัน
ทุกอย่างเปลี่ยนแปลงตลอดเวลา และวิทยาศาสตร์ก็ไม่มีข้อยกเว้น
นี่คือบทนำทฤษฎี
ที่ทำให้ฉันยุ่งมาตลอด 15 ปี
แก้สมการสนามไอน์สไตน์ไปสามครั้ง
ร่วมกับเพื่อนร่วมงาน สามีฉัน
ดร.เฮกเตอร์ เอสควิเวล
เมื่อร่วมมือกัน เราได้ค้นพบว่า เราจึงได้ตระหนัก
ว่าตลอดหลายทศวรรษที่ผ่านมา นักฟิสิกส์อย่างเรามองข้าม
สี่ปัญหาใหญ่ในสมการสนามไอน์สไตน์ไป
บอกพวกเขาเรื่องการปล่อยแทคีออนสิ
เอ๊ะ
ถ้าคุณไม่อธิบายเรื่องการปล่อยแทคีออน พวกเขาไม่เข้าใจหรอก นอร่า
ค่ะ
ทั้งหมดนี่เกี่ยวข้องกับ สิ่งที่เราเรียกว่าการปล่อยแทคีออน ซึ่ง…
ถ้าดอกเตอร์อนุญาต ผมอยากจะอธิบายไวๆ นิดนึงว่าแทคีออนคืออะไร
มันคืออนุภาคที่มีความสามารถพิเศษ
ที่เดินทางได้เร็วเท่า หรือเร็วกว่าความเร็วแสงเสียอีก
ค่ะ อย่างที่ฉันกำลังจะอธิบาย
ทำไมไม่ให้ผมช่วยล่ะ
ผมอธิบายได้ ขอได้ไหม
เฮกเตอร์ คุณข้ามมาแทรก เรื่องที่ฉันกำลังจะพูดอยู่นะ
ใช่ แต่ผมเป็นผู้เชี่ยวชาญด้านแทคีออนนะ นอร่า
ถ้าผมไม่อธิบายก็ไม่มีใครเข้าใจหรอก
เฮกเตอร์ ฉันไม่ต้องการให้คุณช่วย
ขอร้องล่ะ
เขาทำพังหมดเลย
ผู้หญิงเนี่ยเนอะ
ผู้หญิง
พูดถึงผู้หญิงแล้ว
ฉันในฐานะนักวิทยาศาสตร์หญิง
อยากใช้เวลาขอบคุณ ท่านคณบดี ดร.ฮูเลีย บียัลบา
ที่เชิญฉันมาพูดเรื่องนี้นะคะ
คุณครับ
สวัสดีครับ ผมศาสตราจารย์คอสซิโอ ยินดีที่ได้รู้จัก
- ดร.เอสควิเวล เฮกเตอร์ครับ - ยินดีที่ได้รู้จัก
- อย่าบอกนะว่าพวกเขาไล่คุณออกมา - ก็ไม่เชิง
ผมเข้าใจดีครับ
ก็อาจจะใช่
พวกเราเหนื่อยหน่ายกับอคติของคณบดีแล้ว
คือดูสิ ทำไมไม่มีชื่อคุณบนนั้นน่ะ
แล้วรูปของคุณล่ะ
มันไม่ยุติธรรมเลยนะ
มันไม่ถูกต้อง ทำไมพวกเขาไม่ให้เครดิตคุณล่ะ
มันไม่สำคัญหรอก
นี่ ทำอะไรน่ะ สูบในนี้ไม่ได้นะ
จริงด้วย
เราจะไปดื่มเบียร์กัน อยากไปไหมครับ
ไปกันเถอะ
นั่นคือความเป็นไปได้ ของการเดินทางข้ามเวลาค่ะ
ขอบคุณค่ะ สวัสดีทุกท่าน
บราโว่!
ดอกเตอร์คะ ยินดีด้วยค่ะ
ขอบคุณมากค่ะ
ป้าคะ มันน่าตื่นเต้นมากๆ เลย
ฉันไม่ค่อยเข้าใจเท่าไร แต่เห็นชัดเลยว่าคุณเป็นเจ้าของหัวข้อนั้น
ฉันเองก็ยังไม่ค่อยเข้าใจ เรื่องที่เกิดเมื่อกี้เหมือนกัน แต่…
เฮกเตอร์อยู่ไหน
- คุณร้องเพลงอะไรน่ะ ดอกเตอร์ - เพลงใหม่ของดูร์กัล
เพลงเก่าเชียว
รู้ไหมว่าผมคิดยังไง
อะไรๆ มันเคย…
ปกติ
ใช่ไหม
ทุกอย่างเป็นไปตามที่ควรจะเป็น
อย่าเข้าใจผมผิดนะ
ผมก็สนับสนุนให้ผู้หญิงได้รับโอกาสมากขึ้น
ความเท่าเทียมเหรอ แน่นอน
ที่ผมไม่เห็นด้วยคือ การที่ตอนนี้เราถูกปฏิบัติอย่างกับเป็นปีศาจ
- ใช่เลย - เราแตะต้องพวกเธอไม่ได้ด้วยซ้ำ
ตอนนี้เราควรรู้สึกผิดและละอายใจ
แค่เพราะเอ่ยปากชมพวกเธอ
ปีศาจน่ะ
คำพูดอันชาญฉลาดจากดร.เอสควิเวล
มาเลย
- ชน - ชน
ชนครับ ดอกเตอร์
ที่คุณขึ้นพูดนั่นพิเศษมากค่ะ
คุณเอาชนะประเด็นที่ยากที่สุดมาได้
ประเด็นที่ต้องทุ่มเทที่สุด
ขอบคุณมากนะ ฮูเลีย
ฉันแค่อยากจะบอกคุณ
คณะกำลังจะเปลี่ยนการบริหารภาควิชาฟิสิกส์
เราจึงอยากขอเสนอให้คุณเข้าสู่ช่วงพัฒนานี้
ทำความคุ้นเคย กับการเปลี่ยนแปลงของมหาวิทยาลัยไปนะคะ
แล้วค่อยๆ ให้เสนอชื่อของคุณ
ในฐานะหัวหน้าภาควิชาฟิสิกส์ คณะวิทยาศาสตร์คนต่อไปค่ะ
พระเจ้าช่วย
คุณเป็นที่ต้องการที่นี่
ขอร้องค่ะ
อยู่กับเราเถอะนะคะ
คุณเก็บมาคิดอยู่สินะ
คิดว่ายังมีอะไรจะทุ่มเทให้กับโลกอีกไหมคะ
หรือว่าโลกปัจจุบัน พอจะมีอะไรมอบให้คุณได้อีกบ้างไหม
ไม่รู้สิ
ที่ฉันรู้คือฉันต้องกลับไปหาน้อง
ต้องหยุดอุบัติเหตุนั่น
นอร่า
การตายของแม่ฉันไม่ใช่ความผิดคุณ
อะไรๆ อาจจะเปลี่ยนไปถ้าคุณอยู่ที่นั่น
อาจจะเปลี่ยนหรือไม่เปลี่ยนก็ได้
แม่อาจตายในวันรุ่งขึ้นด้วยเหตุผลอื่น
คุณ… ไม่ได้ติดค้างอะไรใครทั้งนั้น
คนเราต้องตาย นอร่า
เดี๋ยวคุณก็จะรู้เอง
ฉันทำใจกับการตายของแม่ได้มาหลายปีแล้ว
อลอนดร้าก็เหมือนกัน
เราทำใจกับเรื่องราวของเราได้แล้ว
คุณไปไหนมา
ทำไมไม่รับโทรศัพท์เลย
ไม่ได้ยินน่ะ
ฉันทำได้ดีมากเลยนะ
แค่บอกไว้เผื่อคุณสนใจ
ทุกอย่างจะไม่ราบรื่นได้ยังไง คุณเป็นผู้หญิงที่ประสบความสำเร็จในปี 2025 นี่
พูดแบบนี้หมายความว่าไง
- ฉันไม่คู่ควรกับความสำเร็จเหรอ - คู่ควรสิ
แน่นอนว่าคุณคู่ควรกับสิ่งดีๆ
แต่ตอนนี้…
คุณสับสนไปหมดแล้ว นอร่า
เสียงปรบมือทั้งหลายนั่นน่ะ ดอกเตอร์
- ใช่ไหม - ไม่ ไม่ใช่ยังงั้นนะ
ไม่
- สิ่งที่เกิดขึ้นคือ… - เกิดอะไรขึ้นเหรอ
สิ่งที่เกิดขึ้นคือ ผมกับเครื่องของผมจะลงนรกไปด้วยกัน
- เครื่องของคุณเหรอ - เครื่องของผม!
ของผม
เราคนไหนล่ะที่บอกว่า "ฉันแก้ปฏิทรรศน์เวลาได้"
คนไหนก็ไม่สำคัญหรอก
ถ้าไม่มีบริบท จากงานวิจัยเรื่องสมการสนามของฉันน่ะ
งานวิจัยที่คุณได้ตีพิมพ์หลังจากที่ผมพาคุณ ไปแนะนำกับดร.เอราสโม่เหรอ
งั้นมันเพราะคุณล้วนๆ เลยสินะ
คุณคงตื่นเต้นมากสินะ
ภูมิใจเหลือเกินสินะ ที่ได้อยู่ในแก๊งเหยียดผู้หญิงนั่นน่ะ
ผมอยากกลับไปเต็มแก่แล้ว
จะได้กลับไปร่วมแก๊งเหยียดผู้หญิงของผมซะที
ถ้าคุณเบื่อมันมาก
เบื่อผลงานของเรามาก
เบื่อเรามาก
เราก็ไม่มีอะไรร่วมกันอีกแล้วล่ะ!
ไปเลย ฉันจะอยู่ต่อ
ก็ได้
เครื่องรบกวนสัญญาณมาถึงแล้ว
เราใกล้จะได้กลับบ้านแล้ว
ทำไมคุณถึงพูดแบบนั้น
พูดแบบไหน
นี่ไง เรื่องพวกนั้นน่ะ
ตอนนี้เราถูกปฏิบัติอย่างกับเป็นปีศาจ
ปิดเลย
ผมรู้ดีว่าผมพูดอะไรไป ปิดเลย
ผมก็อยู่ตรงนั้น
คุณเชื่อแบบนั้นจริงๆ เหรอ
ใช่ นอร่า
แล้วไง
ทุกสิ่งที่เกิดขึ้นตอนนั้น ทุกอย่างที่ผมพูดในสมัยผม
คือสิ่งที่ทำให้ผมเป็นคนดี
คุณพูดเองนี่
ตอนนี้มุมมองของพวกเขาเปลี่ยนไป หูพวกเขาได้ยินเรื่องต่างกัน
แล้วคุณล่ะ
คุณเชื่อใช่ไหม
คุณคิดว่าผมเหยียดผู้หญิง
ชังผู้หญิงเหรอ ถามจริงๆ
เป็นนักล่าเหรอ
- เปล่า - เปล่าเหรอ
- ไม่ๆ - ไม่เหรอ
นอร่า คุณรู้จักผมดี
คุณรู้จักผมนี่ คุณรู้นี่ว่าในสมัยผม ผมเคยเป็นคนดี
ผมเป็นสุภาพบุรุษ มีเสน่ห์ มีมารยาท รักและใส่ใจภรรยา
นั่นคือสิ่งที่ทำให้คุณรักผมไม่ใช่เหรอ
ใช่
นั่นคือสิ่งที่ทำให้ฉันตกหลุมรักคุณ
แต่ตอนนี้…
เราทั้งคู่เป็นเหยื่อของยุคสมัยเรา
ประตูกำลังจะปิดแล้ว นอร่า
ยกโทษให้ผมนะ
ผมผิดไปแล้ว
ทีนี้เราก็กลับบ้านกันเถอะ
ฉันไม่อยากไป เฮกเตอร์
นอร่า
ความเห็นเป็นเชิงลบอย่างมาก
ที่มหาวิทยาลัยนี้
เราเน้นย้ำมากว่าเราจะไม่ยอมรับ คำพูดเหยียดเพศหรือปิตาธิปไตย
ฉันขอพูดแก้ต่างให้เฮกเตอร์หน่อยนะ
ความเห็นแย่ๆ ของเขา ไม่ได้มีเจตนาทำให้ใครขุ่นเคือง
เขาถูกเลี้ยงดูมาในยุคสมัยที่ต่างออกไป
ในสมัยของเราไง ฮูเลีย เธอก็รู้นี่
ใช่
ฉันรู้ เพราะฉันรู้ว่าคุณทั้งคู่มาจากไหน
แต่คนอื่นไม่รู้
ยุคสมัยนี้… มันเปลี่ยนเรา
เราไม่เหมือนเดิมแล้ว
ไว้เจอกันนะคะ ยายคะ!
- ไงจ๊ะที่รัก - สวัสดีค่ะ
หนูกำลังคิดเรื่องตากับยายเลย
เป็นไงบ้างคะ
ก็…
ฉันว่าฉันเหมาะจะอยู่ในยุคนี้มากกว่าน่ะ
- หมายความว่าไงคะ - ก็เหมือนที่เธอว่าแหละ
การแต่งงานมัน…
เป็นแนวคิดที่ล้าสมัยไปแล้ว
หนู… หนูพูดงั้นจริง
แต่คุณกับเฮกเตอร์ อาจจะไม่ใช่แบบนั้นก็ได้ไงคะ ยาย
ตลอดหลายปี
ฉันมีความสุขกับเฮกเตอร์
มีความสุขมาก
ใช่ แน่นอนค่ะ
หนูมั่นใจว่าในสมัยนั้น เฮกเตอร์คงเป็นผู้ชายที่ดี
ยิ่งกว่านั้นอีก
เฮกเตอร์คือรักแท้ของฉัน
ไม่นะ
ไม่
(นอร่า)
ไม่นะ เฮกเตอร์
ที่รัก เราใช้ทั้งชีวิตพยายามเข้าใจเวลา
เราคิดว่าในที่สุดก็ทำสำเร็จแล้ว
แต่ยุคสมัยเราไม่เป็นไปดั่งใจเรา
เมื่อร่วมมือกัน เราไม่ได้แค่ท้าทายวิทยาศาสตร์
เราท้าทายเรื่องราวความรักของเราเองด้วย
และไม่มีอะไรสามารถลบ สิ่งที่คุณกับผมสร้างขึ้นมาได้
ตอนนี้ผมเห็นว่าคุณเป็นอิสระแล้ว
รุ่งเรืองในยุคนี้ที่เป็นของคุณ
คุณเกิดมาเพื่อสิ่งที่ยิ่งใหญ่กว่าที่คุณคิดไว้
และนั่นคือเหตุผลที่ แม้มันจะเจ็บปวดแสนสาหัส
แต่ผมยอมให้ผู้ชายในอดีตคนนี้ มาเป็นอุปสรรคในชีวิตคุณไม่ได้
ลาก่อน นอร่า
นอร่า
ผมจะเก็บทุกคำว่า "ฉันรักคุณ" เอาไว้
ทุกเพลงที่เราเต้นด้วยกัน
ทุกครั้งที่คุณสั่งให้ผมเงียบแล้วจูบกัน
เป็นของคุณตลอดกาล เฮกเตอร์
เกิดอะไรขึ้น
คุณเป็นอะไรไหม
เฮกเตอร์ไปแล้ว
หมายความว่ายังไง
มวลจินตภาพเป็นแนวคิดทางทฤษฎี ในทางคณิตศาสตร์และฟิสิกส์
ได้มาจากรากที่สองของอนุภาคที่มีมวลลบ
มวลจินตภาพเกี่ยวข้องกับแทคีออน
แต่แทคีออนคืออะไร
มันคืออนุภาคที่เดินทาง…
ไปรอข้างนอกก่อนนะคะ
เครื่องอยู่ไหนน่ะ
เขาเอาไปเหรอ
ประตูปิดไปแล้ว ฮูเลีย
ฉันต้องรอ 30 ปี
ฉันไม่รู้ว่าฉันจะทำยังไง
นอร่า
คุณเป็นแรงบันดาลใจในชีวิตฉัน
ส่วนเขาคือแรงบันดาลใจของคุณ
ตอนนี้ถึงตาคุณแล้ว
นี่คือช่วงเวลาของคุณ
คุณต้องใช้ชีวิต
ถ้าต้องสรุปเป็นประโยคเดียวล่ะครับ ดร.เซร์บันเตส
ฉันว่าเวลาก็คือเราค่ะ
รางวัลวิทยาศาสตร์แห่งชาติ ตกเป็นของดร.นอร่า เซร์บันเตส
เรียกว่าเป็นสตรีแห่งปียังน้อยไปเลยค่ะ
สตรีแห่งทศวรรษ ศตวรรษเลย
เซร์บันเตสทิ้งพิมพ์เขียวสำหรับ การปฏิวัติทางวิทยาศาสตร์ไว้ให้เรา
และตอนนี้เรากำลังพูดถึง ปฏิทรรศน์ของเซร์บันเตส…
ฉันมีความรักที่ยิ่งใหญ่ แต่เราอยู่คนละยุคสมัย
(เม็กซิโกซิตี้ ปี 1996)
นอร่า
นอร่า คุณทำอะไรเนี่ย
ฉันทำตามหัวใจตัวเอง
ฉันใช้เวลาหลายปีอย่างคุ้มค่าที่สุด
ฉันใช้ชีวิตของฉัน และเมื่อถึงเวลา…
ฉันสร้างเครื่องของฉันเอง
เพื่อจะได้เจอคุณ
และใช้ชีวิตที่เหลือของฉันกับคุณ
ไอโอดีน
ลิเวอร์มอเรียม
ยูเรเนียม
และผมรักคุณ
คำบรรยายโดย นันทพร อนุชิตดัสกร